Il-verità llum m'għadhiex obbligatorja...saret optional. Huwa diffiċli ħafna li tipprova tiġġustifika l-fjask tal- jet privat. Jets privati li kienu qed jittrasportaw prim ministri — Eddie Fenech Adami u Lawrence Gonzi — kienu s-suġġett ta' skandli fuq is-super one għal ġenerazzjonijiet sħaħ. Imma meta uffiċjal taċ-Ċivil f'kariga medja ntbagħat ajruplan privat biex jiġborha ħalli tevita milli tħassar il- leave tagħha biex ikun żgurat li jgħaddi l-vot favur l-iżvilupp ta' Silvio Debono, ma kienx diffiċli għad-dixxipli tas-super one li jinsew kemm kienu jiskandalizzaw ruħhom. Dan it- troll b'moħħ brillanti, Manwel Debattista, għażel li jħalli kumment taħt artiklu fit-Times of Malta bbażat fuq argument klassiku mill-aktar bażwi u ipokrita. Fl-2010, kiteb, Richard Cachia Caruana uża jet privat biex itir lura lejn Malta minn Tripli. Jiġifieri qed iqabbel vjaġġ minn Sqallija u lura biex ma titħassarx il-btala ta' xi ħadd ma' vjaġġ biex tinġieb lura delegazzjoni sħiħa minn summit. Kieku forsi dan kien minnu ma jimpurtax. Imma fil-verità, Richard Cachia Caruana ma kienx qabad jet privat f'dik il-ġurnata tal-2010. Kien ivvjaġġa mal-Air Malta fuq titjira ppjanata minn qabel. Il-MaltaToday kienet ippubblikat dan ir-rapport probabbilment għax xi ħadd kien taha informazzjoni ħażina . U kelliem għall-gvern jiċħad din l-istorja b'mod kategoriku fil-kummenti aktar 'l isfel. L-ebda jet privat. Intużat l-Air Malta. Imma l-fatti llum saru irrelevanti, il-verità m'għadhiex obbligatorja imma saret optional, speċjalment meta dak li inti taħseb li hu veru, iservi biex tipprova dak li qed tgħid. Aktar 'l isfel taħt dak l-artiklu mimli fake news tal-2010, kummentaturi oħrajn kitbu kif qed iħarsu 'l quddiem biex jeħilsu minn gvern korrott li juża l- private jets għall-impjegati taċ-Ċivil ... meta fil-fatt ma kienx il-każ. U issa li verament qed jiġri hekk, fl-interess ta' negozjant b'saħħtu li qed ikompli jsir miljunarju minn fuq art pubblika, xorta n-Nazzjonalisti jibqgħu l-korrotti! Previous: Xi ħadd wieġeb għall-entużjażmu prematur ta' Owen Bonnici Next: Daphne: Sena Wara. Laqgħa bil-parteċipazzjoni ta' ġurnalisti Taljani għall-14 ta' Ottubru window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
L-esperti tal-Fake News